Admiraliteet

Admiraliteet oli Briti impeeriumi mereväe juhtorgan ehk mereväeministeerium.

Admiraliteet asutati Henry VIII valitsemisajal 16. sajandil.

Juhtkond ja organisatsioon
Admiraliteeti juhtis 1. merelord ehk mereväeminister ning admiraliteedi nõukogu, kuhu kuulusid:
esimene lord (First Lord)
esimene merelord (First Sea Lord), kes oli ka mereväe staabiülem
teine merelord (Second Sea Lord), kes tegeles mereväe isikkoosseisuga
kolmas merelord (Third Sea Lord, Controller of the Navy), kes teostas järelevalvet laevade ehitamise ja parandamise ning laevatehaste üle
neljas merelord (Fourth Sea Lord), kes tegeles varustuse ja hospidalidega
viies merelord (Fifth Sea Lord), kes tegeles relvastusküsimustega

Mereväe igapäevategevust juhtis Esimene merelord, kasutades selleks oma 
asetäitjat (Vice-Chief of the Naval Staff), kes vastutas luure, planeerimise, sidepidamise, hüdrograafia- ja navigatsioonialaste küsimuste eest ning
kolme abi (Assistant Chiefs of the Naval Staff (ACNS)), kes vastutasid kodumaiste-, välis- ja kaubandusküsimuste eest.

Admiraliteet Esimeses maailmasõjas
Admiraliteet Teises maailmasõjas

Mereväe tegevust Teises maailmasõjas juhtis esimene merelord, kelleks aastail 1939–1943 oli Dudley Pound,1939–1943 ja 1943–1946 Andrew Cunningham, 1. Cunningham of Hyndhope'i vikont.

Kuna aga Suurbritannia oli globaalne impeerium, olid eri maailmajagudes ka piirkondlikud juhtimiskeskused:
Põhja-Atlandi juhatus (North Atlantic Command);
Lõuna-Atlandi juhatus (South Atlantic Command);
Hiina (Singapur)i tugijaam;
Ameerika ja Lääne-India tugijaam;
Ida-India tugijaam (East Indies Station).

Need sõjaeelsed tugijaamad reorganiseeriti 1939. aastal sõjalaevastikeks:
Kodusaarte kaitselaevastik Home Fleet, mis dislotseerus Scapa Flow ja Orkney saarte piirkonnas;
Vahemere laevastik (Mediterranean Fleet), mis dislotseerus Aleksandrias, Egiptuses;
Idalaevastik (Eastern Fleet), moodustati Singapuris asunud laevastikust pärast sõjategevuse algust 2. detsember 1941. Ülemjuhataja oli admiral Tom Phillips. Laevastikust moodustati pärast aktiivse lahingutegevuse algust Jaapaniga Briti Vaikse ookeani laevastik.

Lisaks välistugijaamadele oli moodustatud ka Suurbritannia saare kaitseks kaitsepiirkonnad:
Orkney ja Shetlands, 
Rosyth, 
Nore, 
Dover (alates oktoober 1939), 
Portsmouth, 
Läänepoolsed ligipääsuteed, keskusega Plymouthis ja hiljem Liverpoolis (Western Approaches), mis vastutas Briti saarte territoriaalvete kaitse eest.

Võitlus Atlandi ookeani pärast

II maailmasõja alguses kasutas Saksamaa Suurbritannia alistamiseks mereblokaadi ja allveesõda. Selles üritasid Karl Dönitzi juhitava Saksamaa allveelaevad hävitada Vahemeres ning Atlandi ookeanil Suurbritanniasse Ameerikast ning kolooniatest eluliselt tähtsat varustust (toit, kütus ja sõjavarustus) toimetavaid konvoisid.

Admiraliteedi allosakonnad – Admiraliteedi Luureosakonna NID 8 ja Allveelaevade Jälgimise Kabineti (Submarine Tracking Room) – ülesanne oli jälgiga Saksamaa allveelaevade liikumist ning koostöös Admiraliteedi Kaubandusosakonna ja Mereväe Juhtimisteenistusega (Naval Control Service) kavandada laevakonvoidele võimalikult turvalisi Atlandi ookeani ületamise laevateid, et vältida allveelaevade rünnaku ohvriks sattumist.

Teenistuse eripärad Briti mereväes II maailmasõja ajal
Sõjaaegne sõjalaevastiku personal moodustus kolmest teenistujagrupist:

1) Kuningliku laevastiku kaadrisõjaväelased;
2) Kuningliku laevastiku reservi (the Royal Naval Reserve (RNR)) sõjaväelased. Varem laevastikus või kaubalaevastikus (Merchant Navy) teeninud mereväeohvitserid suunati teenistusse sõjalaevastiku abilaevadele – traaleritele või miinilaevadele. Teine kategooria oli erruläinud mereväeohvitserid, keda kasutati kaubakonvoide kommodooridena.

3) Kuningliku laevastiku vabatahtlik reserv (Royal Naval Volunteer Reserve (RNVR)''), kelle hulka kuulusid ohvitserid, keda eristati nende vormiriietuse käisel asuvad kaks rõngast. RNVR ohvitserid olid valitud nende isikute hulgast, kes olid sõja alguses ennast vabatahtlikult pakkunud laevastikuteenistusse ning olid värvatud sõja ajaks teenistusse. Üldisest moodustasid vabatahtliku reservi liikmed Briti sõjalaevastikust 3/4 ning nendega komplekteeriti konvoide saatelaevastiku (korvettide, fregattide ja hävitajate meeskonnad).

Admiraliteedi juhid
Suurbritannia Admiraliteedi esimene lord, 1900–1964

 Nimi  Ametiaja algus  Ametiaja lõppWilliam Palmer, 2. Selborne'i krahv  1900  1905 Frederick Campbell, 3. Cawdori krahv  1905  1905 Lord Edward Marjoribanks, 2. Tweedmouthi parun  1905  1908 Reginald McKenna  1908  1911 Winston Churchill  1911  1915 Arthur Balfour  1915  1916 Edward Carson, Carsoni parun  1916  1917 Eric Geddes  1917  1919 Walter Long, 1. Longi vikont  1919  1921 Lord Arthur Lee, 1. Lee Farehami vikont  1921  1922 Leo Amery  1922  1924 Frederic Thesiger, 1. Chelmsfordi vikont  1924  1924 William Bridgeman, 1. Bridgemani vikont  1924  1929 Albert Victor Alexander, 1. Hillsborough' krahv  1929  1931 Sir Austen Chamberlain  1931  1931 Sir Bolton Eyres-Monsell, 1. Monselli vikont  1931  1936 Sir Samuel Hoare, Bt  1936  1937 Duff Cooper  1937  1938 James Stanhope, 7. Stanhope'i krahv   1938  1939 Winston Churchill  1939  1940 Albert Victor Alexander, 1. Hillsborough' krahv  1940  1945 Brendan Bracken, 1. Brackeni vikont  1945  1945 Albert Victor Alexander, 1. Hillsborough' krahv  1945  1946 George Hall, 1. Halli vikont  1946  1951Lord Frank Pakenham, 7. Longfordi krahv  1951  1951 James Thomas, 1. Cilcennini vikont  1951  1956 parun Quintin Hogg, Hailsham of St Marylebone Vikont  1956  1957 George Douglas-Hamilton, 10. Selkirki krahv  1957  1959 Lord Peter Carington, 6. Carringtoni lord  1959  1963 George Jellicoe, 2. Jellicoe krahv   1963  1964 
Admiraliteedi esimene merelord, 1904–1964
Jackie Fisher, 1. Baron Fisheri parun 1904–1910
Arthur Knyvet Wilson 1910–1911
Francis Bridgeman 1911–1912
prints Battenbergi Louis 1912–1914
lord Jackie Fisher, 1. Baron Fisheri parun 1914–1915
Henry Bradwardine Jackson, 1915–1916
John Jellicoe, 1. Jellicoe krahv 1916–1917
Rosslyn Erskine-Wemyss, 1. Wester Wemyssi parun 1917–1919
David Beatty, 1. Beatty krahv 1919–1927
Charles Madden, 1. baronet 1927–1930
Frederick Field 1930–1933
lord Ernle Chatfield, 1. Chatfieldi parun 1933–1938
Roger Backhouse 1938–1939
Dudley Pound 1939–1943
Andrew Cunningham, 1. Cunningham of Hyndhope'i vikont 1943–1946
John Cunningham 1946–1948
lord Bruce Fraser, 1. Fraser of North Cape'i parun 1948–1951
Rhoderick McGrigor 1951–1955
Louis Mountbatten, 1. Mountbatteni krahv 1955–1959
Charles Lambe 1959–1960
Caspar John 1960–1963
David Luce 1963–1964

Vaata ka 
Admiraliteedi Luureosakond

 Kirjandus 
HCA 12 High Court of Admiralty: Black Book of the Admiralty (High Court of Admiralty, c 1340–1875) – Admiraliteedi must raamat, ISBN 1886363390

Kategooria:Suurbritannia asutused
Kategooria:Suurbritannia sõjandus

de:Lord High Admiral
en:Admiralty
pl:Admiralicja
fi:Amiraliteetti